Μπορεί το τηλεπαιχνίδι «Ο πιο αδύναμος κρίκος» στην Ελλάδα να είχε προβληθεί μόνο για δύο σεζόν, όμως η Έλενα Ακρίτα στον ρόλο της παρουσιάστριας είχε καταφέρει να αφήσει «εποχή» με τις ατάκες και την δριμεία κριτική που ασκούσε σε όσους είχαν την ατυχία να κάνουν λάθος στις απαντήσεις τους.

Κι αν η εποχή που ακούγαμε σαν κριτική το «Κάποιος δεν ιδρώνει την φανέλα» και «Κάποιου τα πόδια μυρίζουν» φαντάζει μακρινή, στην Κύπρο το αντίστοιχο τηλεπαιχνίδι που μεταδίδεται από την συχνότητα του ΡΙΚ, σαρώνει στους πίνακες τηλεθέασης αλλά και στα social media, για όλους τους λάθος λόγους...

Όχι μόνο οι λάθος απαντήσεις των συμμετεχόντων αλλά κι οι απέλπιδες προσπάθειες του παρουσιαστή Τάσου Τρύφωνος να κάνει τους παίκτες να συγκεντρωθούν, έχουν κάνει viral τα βιντεάκια με τις καλύτερες στιγμές των Κύπριων διαγωνιζόμενων, με τις ατάκες τους να ξεπερνούν κυριολεκτικά κάθε ανταγωνισμό με παρόμοια τηλεοπτικά προγράμματα...